**Raport privind activitatea desfăşurată de către**

**Agenţia pentru Protecţia Mediului Teleorman în anul 2023**

*Agenţia pentru Protecţia Mediului Teleorman* se reorganizează şi funcţionează înconformitate cu prevederile *Hotărârii Guvernului nr. 1000/2012 privind* *reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia*, *cu modificările și completările ulterioare*,ale Hotărârii Guvernuluinr. 43/2020 privind organizarea şi funcţionarea Ministerului Mediului, Apelor şi Pădurilor, cu modificările și completările ulterioare precum şi a altor acte normative aplicabile.

*Agenţia pentru Protecţia Mediului Teleorman,* este instituţie publicăcu personalitatejuridică, aflată în subordinea Agenţiei Naţionale pentru Protecţia Mediului, cu statut de serviciu public deconcentrat, finanţată de la bugetul de stat.

**OBIECTIVE GENERALE**

* Realizarea activităţilor specifice în condiţii de eficacitate, eficienţa şi economicitate.
* Asigurarea fiabilităţii informaţiilor interne şi externe în cadrul instituţiei.
* Asigurarea conformităţii cu legile, normele, standardele, reglementările şi politicile în vigoare.
* Protejarea fondurilor publice.

Structura organizatorică în cadrul APM Teleorman cuprinde:

**Director Executiv**

Conducerea instituţiei este exercitată de un Director Executiv, numit prin Decizia ANPM nr. 474/04.10.2021.

**Compartimentul Buget, Finanţe, Administrativ şi Resurse Umane (BFARU),** care îşi desfăşoară activitatea în domeniile:

* Financiar-contabilitate
* Elaborare buget şi execuţie
* Achiziţii publice şi urmărire contracte
* Administrativ
* Resurse Umane
* Juridic

**Serviciul Avize, Acorduri, Autorizaţii (AAA)**, care îşi desfăşoară activitatea în domeniile:

* Evaluare Impact
* Controlul Poluării
* SEVESO, EMAS, Eticheta Ecologică
* Schimbări Climatice

**Serviciul Monitorizare şi Laboratoare (ML),** careîşi desfăşoară activitatea în domeniile**:**

* Domeniul Evaluare Calitate Aer
* Domeniul Sinteză şi Rapoarte
* Domeniul Zgomot
* Domeniul Laboratoare

**Compartimentul Calitatea Factorilor de Mediu (CFM)**, care îşi desfăşoară activitatea în domeniile:

* Domeniul Deşeuri
* Domeniul Substanţelor Chimice Periculoase
* Domeniul Biodiversitate
* Domeniul Sol, Subsol
* Domeniul Dezvoltare Durabilă, Proiecte

**Compartimentul Relaţii Publice şi Tehnologia Informaţiei (RPTI),** care îşi desfăşoară activitatea în domeniile:

* Relaţii Publice
* Tehnologia Informaţiei

1. **DOMENIUL FINANCIAR - CONTABIL ŞI RESURSE UMANE**
   1. **STADIUL EXECUŢIEI BUGETARE**

În anul 2023, unitatea a fost bugetată cu suma de **3.568.805 lei**, faţă de anul 2022 când unitatea a fost bugetată cu suma de **2.740.786,36 lei**, prin Trezoreria Municipiului Alexandria, după cum urmează:

|  |  |  |
| --- | --- | --- |
|  | **2023** | **2022** |
|  | cheltuieli de personal = **2.823.408** lei | cheltuieli de personal = **2.358.246** lei |
|  | cheltuieli cu bunuri şi servicii = **390.397** lei | cheltuieli cu bunuri şi servicii = **374.549,12** lei |
|  | despăgubiri civile = 0,00 lei | despăgubiri civile = 0,00 lei |
|  | cheltuieli investiții = **355.000** lei | cheltuieli investiții = **7.991,24** lei |
| **TOTAL** | **3.568.805 lei** | **2.740.786,36 lei** |

|  |  |  |
| --- | --- | --- |
| **Articol de Buget** | Buget aprobat 2023 | Execuţie bugetară 2023 |
| **TOTAL CHELTUIELI BUGETARE** | **3.568.805** | **3.206.162,36** |
| **Titlul I Cheltuieli de personal** | **2.823.408** | **2.815.984,10** |
| 10.01.01 Cheltuieli cu salariile de bază | 2.357.634 | 2.350.799,10 |
| 10.01.05 Cheltuieli cu sporuri pt. cond. de muncă | 249.386 | 249.386 |
| 10.01.12 Indemnizaţii plătite unor persoane din afara unităţii | 0 | 0 |
| 10.01.13 Indemnizaţii de delegare | 0 | 0 |
| 10.01.17 Indemnizaţie de hrană | 88.633 | 88.633 |
| 10.01.30 Alte drepturi salariale în bani | 0 | 0 |
| 10.02.06 Vouchere de vacanţă | 37.700 | 37.700 |
| 10.03 Contribuţii angajator | 90.055 | 89.466 |
| **Titlul II Bunuri și servicii** | **390.397** | **250.343,55** |
| 20.01.01 Furnituri de birou | 5.245 | 5.241,63 |
| 20.01.03 Încălzit, iluminat şi forţă motrică | 221.622 | 87.279,03 |
| 20.01.04 Apă, canal, salubritate | 3.428 | 1.689,54 |
| 20.01.05 Carburanţi şi lubrifianţi | 11.000 | 10.999,32 |
| 20.01.06 Piese de schimb | 0 | 0 |
| 20.01.07 Transport | 0 | 0 |
| 20.01.08 Poștă, telecomunicaţii, radio, tv, internet | 4.965 | 3.567,76 |
| 20.01.09 Materiale şi prestări servicii cu caracter funcţional (Laborator) | 46.096 | 45.695,77 |
| 20.01.30 Alte materiale şi prestări servicii cu caracter funcţional | 88.000 | 87.317,64 |
| 20.02 Reparaţii curente | 0 | 0 |
| 20.05.30 Alte obiecte de inventar | 0 | 0 |
| 20.06.01 Deplasări interne, detaşări | 0 | 0 |
| 20.13 Pregătire profesională | 0 | 0 |
| 20.14 Protecţia muncii | 1.605 | 1.605 |
| 20.30.03 Prime de asigurare non-viață | 8.351 | 6.947,86 |
| 20.30.04 Chirii | 85 | 0 |
| 59.17 Despăgubiri civile | 0 | 0 |
| **Titlul XIII Active nefinanciare** | **355.000** | **139.834,71** |
| 71.01.02 Maşini, echipamente | 110.000 | 108.954,21 |
| 71.01.03 Mobilier, aparatura si alte active | 245.000 | 30.880,50 |

Finanţarea primită la Titlul Cheltuieli de personal a asigurat plata drepturilor salariale ale personalului şi a contribuţiilor calculate şi datorate asupra fondului de salarii, a tranșei a 5-a din drepturile câştigate în instanţă conform hotărârii judecătoreşti nr. 5/2018 şi tranşa 1 din drepturile câştigate în instanţă conform hotărârii judecătoreşti nr. 586/2023.

Din fondurile alocate la TitlulBunuri şi Servicii s-au achiziţionat: carburanţi, consumabile şi furnituri de birou, reactivi, materiale de laborator, s-au platit apa, energia termica si electica, şi s-a asigurat funcţionarea staţiilor de monitorizare a calităţii aerului.

Din fondurile alocate la Titlul Investiții s-au achiziționat: un autoturism prin programul Rabla, aparate de aer condiționat și aparatură necesară funcționării corespunzătoare a stației de supraveghere a radioactivității mediului din Zimnicea, conform listei de investiții aprobată de către MMAP.

**1.2.PRESTAREA DE SERVICII ŞI REALIZAREA DE VENITURI**

În anul 2023, APM Teleorman a realizat încasări din tarife de mediu în sumă de 596.711,70 **lei** care s-au virat în totalitate la bugetul de stat, conform legislației în vigoare la această dată.

**1.3.GESTIONAREA RESURSELOR UMANE**

Prin Deciziile Președintelui Agenției Naționale pentru Protecția Mediului nr. 14 din 05.01.2023 şi nr. 112 din 16.02.2023 în cadrul Agenției pentru Protecția Mediului Teleorman a fost aprobat un numǎr de 36 de posturi precum şi structura organizatorică şi statul de funcții, cu următoarele modificări faţă de anul 2022:

* desființarea unui post vacant aferent funcției publice de execuție de consilier, clasa I, grad profesional superior din cadrul Compartimentului Calitatea Factorilor de Mediu format din 6 funcții publice de execuție;
* tranformarea unui post vacant aferent funcției publice de execuție de consilier, clasa I, grad profesional superior, în consilier, clasa I, grad profesional asistent din cadrul Compartimentului Calitatea Factorilor de Mediu;
* tranformarea unui post vacant aferent funcției publice de execuție de consilier, clasa I, grad profesional superior, în consilier, clasa I, grad profesional principal din cadrul Serviciului Avize, Acorduri, Autorizații;
* tranformarea unui post vacant aferent funcției publice de execuție de consilier, clasa I, grad profesional superior, în consilier, clasa I, grad profesional asistent din cadrul Serviciului Avize, Acorduri, Autorizații.

Posturile aprobate în număr de 36 au fost reorganizate, după cum urmează:

* funcţii publice de conducere = 3 posturi
* funcţii publice de execuţie =32 posturi
* funcţii contractuale = 1 posturi

În anul 2023, ȋn cadrul Agenției pentru Protecția Mediului Teleorman s-au produs modificări de personal, prin modul de ocupare a funcțiilor:

* începând cu data de 13.02.2023, s-a aprobat ocuparea, prin transfer, a postului aferent funcţei publice de execuţie vacante de consilier, clasa I, gradul profesional superior, la Compartimentul Calitatea Factorilor de Mediu;
* începând cu data de 15.02.2023, s-a aprobat transferul titularului de pe postul aferent funcţiei publice de execuţie de consilier, clasa I, gradul profesional superior, la Compartimentul Calitatea Factorilor de Mediu;
* începând cu data de 01.03.2023 şi până la data de 01.09.2023, pentru o perioadă de maximum 6 luni într-un an calendaristic titularul postului aferent funcţiei publice de consilier, clasa I, grad profesional superior, la Serviciul Monitorizare și Laboratoare, a exercitat cu caracter temporar funcția publică de conducere vacantă de șef serviciu, clasa I, grad II al Serviciului Monitorizare și Laboratoare, conform art. 510, alin. (1) din Ordonanța de Urgență a Guvernului nr. 57/2019 privind Codul administrativ, cu modificările și completări;
* un post aferent funcţiei publice de consilier, clasa I, grad profesional superior la Serviciul Avize, Acorduri, Autorizații a fost ocupat prin menținere în funcţia publică deţinută de către titular, prin continuarea raportului de serviciu până la împlinirea vârstei de 65 de ani, până la data 04.05.2023, (data vacantării, la care se constată încetarea de drept a raportului de serviciu), în temeiul prevederilor Deciziei Curții Constituționale nr. 112/23.02.2021, art.367 din Ordonanta de Urgenţă a Guvernului nr. 57/2019 privind Codul administrativ cu modificările şi completările ulterioare, coroborat cu art. 56 alin. (1), lit. c din Legea nr. 53/2003 privind Codul muncii, modificările şi completările ulterioare;
* un post aferent funcţiei publice de consilier, clasa I, grad profesional superior la Serviciul Avize, Acorduri, Autorizații a fost ocupat prin menținere în funcţia publică deţinută de către titular, prin continuarea raportului de serviciu până la împlinirea vârstei de 65 de ani, pânǎ la data 27.11.2023 (data vacantării, la care se constată încetarea de drept a raportului de serviciu), în temeiul prevederilor Deciziei Curții Constituționale nr. 112/23.02.2021, art. 367 din Ordonanța de Urgenţă a Guvernului nr. 57/2019 privind Codul administrativ cu modificările şi completările ulterioare, coroborat cu art. 56 alin. (1), lit. c din Legea nr. 53/2003 privind Codul muncii, modificări şi completări;
* un post aferent funcţiei publice de consilier, clasa I, grad profesional superior la Serviciul Avize, Acorduri, Autorizații a fost ocupat prin menținere în funcţia publică deţinută de către titular, prin continuarea raportului de serviciu, începând cu data de 24 septembrie 2023, pȃnă la data data 24 septembrie 2024, în temeiul prevederilor art. 517, alin. (1), lit. d) şi alin. (2) din Ordonanţa de Urgenţă a Guvernului nr. 57/2019, privind Codul administrativ cu modificările şi completările ulterioare.

**2. Serviciul Avize, Acorduri, Autorizaţii (AAA)**

Activitatea serviciului Avize, Acorduri, Autorizaţii în această perioadă s-a cuantificat prin emiterea următoarelor acte de reglementare:

|  |  |  |
| --- | --- | --- |
| **Denumire act de reglementare** | **2022**  **Nr. acte emise** | **2023**  **Nr. acte emise** |
| Autorizaţii de mediu şi autorizaţii integrate de mediu | 180 | 284 |
| Acord de mediu  Decizii etapă de încadrare  Clasări notificare | 6  214  592 | 13  357  451 |
| Autorizaţii de mediu şi autorizaţii integrate de mediu revizuite | 133 | 114 |
| Autorizaţii de mediu şi autorizaţii integrate de mediu transferate | 13 | 17 |
| Avize de mediu  Decizii etapă de încadrare | 1  20 | 0  4 |
| Stabilire obligaţii de mediu | 98 | 21 |
| Viză anuală autorizație de mediu | 700 | 726 |
| Viză anuală AIM | 11 | 9 |

Din analiza comparativă a activitaţii de emitere a actelor de reglementare în anul 2023 faţă de aceeaşi perioadă a anului 2022, se constată următoarele:

* creșterea cu 57% a numărului de autorizaţii/autorizaţii integrate de mediu emise
* creșterea cu 118% a numărului de acorduri de mediu emise
* creșterea cu 68% a numărului deciziilor etapei de încadrare emise
* scăderea cu 22% a numărului de clasarea notificării emise
* scăderea cu 80% a numărului avizelor de mediu (PUZ) emise
* creșterea cu 3% a numarului de vize anuale acordate

1. **Compartimentul Calitatea Factorilor de Mediu (CFM)**

În cadrul *Domeniului Gestiunea Deşeurilor* se monitorizează implementarea legislaţiei de mediu în domeniul gestionării deşeurilor, la nivel judeţean, se colaborează la elaborarea şi monitorizarea planurilor de gestionare a deşeurilor, se aprobă transporturile de deşeuri periculoase pe teritoriul României, se identifică operatorii economici care trebuie să raporteze date şi informaţii referitoare la generarea şi gestionarea deşeurilor şi se asigură instruirea acestora, se colectează, validează şi prelucrează date şi informaţii referitoare la gestionarea deşeurilor, conform cerinţelor legale în vigoare.

**Gestionarea deșeurilor menajere**

În anul 2013, în judeţul Teleorman a fost implementat prin măsura ISPA 2002/RO/16/P/ PE/024 proiectul ,,Sistem Integrat de Management al Deșeurilor în Județul Teleorman” prin care a fost construit un depozit de deşeuri ecologic la Mavrodin cu staţie de sortare, staţie de compostare şi staţie de tratare a levigatului, au fost închise depozitele de deşeuri din mediul urban şi au fost amenajate puncte de colectare a deşeurilor în mediul urban şi rural.

***Depozitul de deşeuri*** de la Mavrodin este un depozit ecologic cu o suprafaţă totală de depozitare de 20 ha, volum maxim de depozitare de 3.582.570 mc şi o durată de exploatare de 30 ani.

Este prevăzut cu 4 celule pentru depozitarea deşeurilor din care, prin proiect a fost construită numai celula nr.1, cu o capacitate totală de depozitare de aproximativ 380.000 m3 şi o suprafaţă de circa 4 ha, celula nr. 2 se află în curs de construire, celulele 3 şi 4 urmând a fi construite ulterior de către operatorul depozitului.

Pentru operarea Depozitului central de la Mavrodin a fost încheiat contractul de concesiune de servicii privind ,,Administrarea depozitului Central de la Mavrodin, pentru sortarea, compostarea şi depozitarea deşeurilor municipale solide în judeţul Teleorman” cu SC ECOSUD SA Bucureşti.

SC ECOSUD SA Bucureşti deţine Autorizaţia Integrată de Mediu nr. 225/2011 revizuită în 2021 şi licenţa de operare nr. 3683/05.05.2016.

La nivelul județului există un singur operator de colectare şi transport al deșeurilor, respectiv Polaris M Holding SRL conform contractului de concesiune de servicii nr. 10/14.06.2013 încheiat cu Asociaţia de Dezvoltare Intercomunitară Managementul Deşeurilor Teleorman.

Deșeurilesunt colectate de pe întreaga suprafață a județului Teleorman, zonele de colectare fiind repartizate în jurul celor 5 centre urbane și apoi transportate la Depozitul ecologic Mavrodin unde are loc procesul de tratare şi depozitare al acestora.

Cu toate acestea, nu toată populația este conectată la serviciile de salubritate prin încheierea de contracte, de unde și generarea unor cantități de deșeuri care nu sunt colectate.

Din zona Videle, deșeurile reziduale sunt trecute prin ***stația de transfer*** care aparţine SC POLARIS M HOLDING SRL, apoi sunt transportate către depozitul ecologic Mavrodin. Această stație de transfer deserveşte atât localitatea Videle, cât și localitățile arondate acesteia (zona de nord a județului Teleorman). Capacitatea proiectată a acestei staţii de transfer este de 8983,80 tone/an. În cadrul staţiei nu se realizează selectarea deşeurilor.

Deșeurile menajere și similare sunt colectate pe următoarele fracții:

-în cele 5 oraşe şi municipii - 5 fracţii (hârtie și carton; plastic și metal; sticlă; rezidual; biodegradabil)

-în 77 de localităţi din mediul rural - 3 fracţii (hârtie și carton; plastic și metal; rezidual)

-în 15 localităţi din mediul rural (Nenciuleşti, Călineşti, Viişoara, Măgura, Botoroaga, Drăgăneşti Vlaşca, Mavrodin,Vităneşti, Călmăţuiu, Drăgăneşti de Vede, Peretu, Vedea, Liţa, Izvoarele, Scurtu Mare) - 4 fracţii (hârtie și carton; plastic și metal; sticlă; umed)

Cantitatea de deșeuri menajere colectată și eliminată în anul 2023, din mediul urban si rural a fost de cca. 57011 tone faţă de cantitatea de deșeuri menajere colectată și eliminată în anul 2022, din mediul urban şi rural care a fost de cca. 54323 tone. În anul 2023, au fost colectate selectiv cca. 19000 tone deşeuri cu conţinut de plastic, hârtie-carton, metalice şi deşeuri bidegradabile, faţă de anul 2022 cand au fost colectate 16375 tone.

În anul 2023, cantitatea de deșeuri de hârtie-carton colectată/valorificată a fost de cca 3000 tone faţă de anul 2022 când a fost de 2009 tone, cantitatea de deșeuri din plastic colectată/valorificată a fost de cca 7100 tone faţă de anul 2022 când a fost de 5910 tone şi deşeuri de sticlă cca. 340 tone faţă de 327 tone colectate în anul 2022.

Gestionarea deşeurilor din judeţul Teleorman se realizează în conformitate cu Planul Judeţean de Gestionare a Deşeurilor, care deţine avizul de mediu nr. 1/12.05.2021. Rolul cheie al PJGD constă în dezvoltarea unei gestionări durabile a deșeurilor la nivelul județului Teleorman având ca scop principal stabilirea cadrului pentru asigurarea unui sistem durabil de gestionare a deșeurilor la nivel județean, care să asigure îndeplinirea obiectivelor și țintelor.

Planul Județean de Gestionare a Deșeurilor la nivelul județului Teleorman are ca an de referință anul 2019 și perioadă prognozată pentru 2020-2025.

Acoperirea geografică a planului de gestionare a deșeurilor este reprezentată de suprafața județului Teleorman, cuprinzând un număr total de: 3 municipii, 2 orașe și 92 de comune.

**Deşeuri biodegradabile**

La nivelul județului Teleorman, tratarea deșeurilor biodegradabile (deșeuri vegetale din grădini, spații verzi, biodeseuri de la bucatării, s.a.) colectate separat, este efectuată în cadrul ***stației de compostare*** din incinta depozitului de la Mavrodin. Aceasta statie are o capacitate de 5000 t/an.

În anul 2023, în stația de compostare a fost tratată o cantitate de 9318 tone de deșeuri biodegradabile, față de anul 2022 când cantitatea a fost de 8127 tone, dar colectarea și tratarea acestor deșeuri este în creștere. Se are în vedere creșterea capacității de compostare, având în vedere evoluția cantităților de deșeuri care urmează a fi tratate în cadrul acestei instalații.

Colectarea selectivă a materiei biodegradabile poate fi realizată în toate regiunile în care populaţia locuieşte în „zone verzi” şi gospodării cu grădini. Cel mai mare volum de deşeuri biodegradabile se generează în mediul rural şi este recomandabil ca în aceste zone să se realizeze compostarea individuală (reutilizarea materiilor biodegradabile în propriile gospodării).

**Gestionarea deşeurilor industriale**

Conform anexei 5 din Ordonanta nr. 2/2021 privind depozitarea deșeurilor în judeţul Teleorman cu modificările şi completările ulterioare există un singur depozit de deşeuri neconform, depozit de deşeuri industriale periculoase care au sistat/încetat depozitarea până la 31 decembrie 2006 şi care face obiectul Hotărârii Curţii de Justiţie a Uniunii Europene din 18 octombrie 2018, ce aparţine operatorului economic SC Donau Chem SRL Turnu Măgurele – depozitul de cenușă de pirită cu S= 52,2 ha. În anul 2023 s-au valorificat 14,74 tone din acest tip de deşeu către SC ECOMOCAR SRL Bârlad, judeţul Vaslui, iar cantitatea de cca. 407.423 tone se află în stoc. În prezent activitatea este sistată.

**Gestionarea bateriilor și acumulatorilor uzați**

La nivelul judeţului Teleorman sunt înregistrați 7 operatori economici colectori de baterii şi acumulatori uzaţi. A fost elaborat inventarul pentru anul 2021 conform adresei ANPM nr. 2/1392/AHB/17.05.2023.

**Regulamentul CE 849/2010 referitor la statisticile privind deşeurile**

S-a finalizat verificarea și introducerea în Sistemul Informaţional de Mediu (SIM)- aplicaţia internă a tuturor tipurilor de chestionare de anchetă statistică privind generarea și gestionarea deșeurilor pentru anul 2022 de tip GD-MUN, GD-NĂMOL (6 chestionare), GD-TRATARE (17 chestionare), GD-COLECTARE TRATARE (37 chestionare) şi GD-PRODDES (271 chestionare)

**Directiva 96/59/CEE privind eliminarea bifenililor şi trifenililor policloruraţi (PCB/PCT)** transpusă în legislaţia naţională prin H.G. nr. 173/2000 pentru reglementarea regimului special privind gestiunea şi controlul bifenililor policloruraţi şi a altor compuşi similari, modificată de HG nr. 291/2005

Urmare adresei ANPM nr.1/520/LAP/14.02.2023 referitoare la raportarea datelor privind gestiunea şi controlul bifenililor policloruraţi şi a altor compuşi similari, a fost actualizat inventarul PCB pentru anul 2022.

În prezent, în judeţul Teleorman există un singur operator economic RA ANIF – Sucursala Teleorman, care mai deţine un număr de 266 condensatori cu conținut de PCB, urmând să fie eliminaţi prin firme autorizate în acest sens.

***Regulamentul 1013/2006 privind transferurile de deşeuri***

Judeţul Teleorman deţine Staţia de bioremediere din localitatea Ciuperceni care aparţine operatorului SC OMV Petrom SA – Zona de Producţie IV Moesia Sud Videle şi Staţia de bioremediere Videle care aparţine aceluiaşi operator economic. Deșeurile periculoase au constat în pământ și pietre cu conținut de substanțe periculoase (cod 170503\*) – în general pământ contaminat cu fluide de sondă, respectiv cu țiței și apă de zăcământ, apă care are un conținut ridicat de clorură de sodiu. Aceste deșeuri nu sunt generate în mod curent din acelaşi proces sau instalaţie, ele rezultă din curățarea (decopertarea/excavarea) amplasamentelor contaminate unde s-a realizat dezafectarea mijloacelor fixe precum și din amplasamentele unde s-au executat în timpul intervenţiilor în caz de avarii la instalaţiile de colectare/conductele de transport fluide de sondă.

În anul 2023, APM Teleorman a emis un număr de 19 aprobări pentru transportul de deşeuri periculoase, la solicitarea operatorului SC OMV Petrom SA pentru transportul de deşeuri periculoase cod 170503\* pământ și pietre cu conținut de substanțe periculoase, către Staţia de bioremediere din localitatea Ciuperceni şi 36 aprobări pentru transportul de deşeuri periculoase, la solicitarea operatorului SC OMV Petrom SA pentru transportul de deşeuri periculoase cod 170503\* pământ și pietre cu conținut de substanțe periculoase, către Staţia de bioremediere din localitatea Videle.

**Directiva 86/278/CEE privind protecția mediului și în particular, atunci când nămolul de la stațiile de epurare este utilizat în agricultură**

În județul Teleorman există 25 operatori economici care intră sub incidenţa directivei:

* SC Apa Serv SA cu cele 5 sucursale – Alexandria, Roșiori de Vede, Videle, Turnu Măgurele și Zimnicea
* Consiliile Locale: Drăgănești Vlașca, Poeni, Tătărăștii de Jos, Piatra, Seaca, Ciuperceni, Gratia, Crângeni, Nanov, Saelele, Plopii Slăvitești, Vedea, Lisa, Plosca, Măldăeni, Blejești, Dobrotești, Troianul, Brânceni, Țigănești.

În anul 2023 nu au fost solicitate permise de aplicare a nămolului de către operatorii economici.

**Directiva 2000/53/CE – privind vehiculele scoase din uz,** transpusă în legislaţia română prin Legea 212din 2015privind modalitatea de gestionare a vehiculelor şi a vehiculelor scoase din uz completata si modificata ulterior

În judeţul Teleorman există 11 operatori economici autorizaţi pentru colectarea/tratarea VSU:

* SC Dan Construct Com SRL Alexandria
* SC Ideal Com SRL Turnu Măgurele
* PFA Bucur Constantin Rosiorii de Vede
* SC RI WYS AUTO PARTS SRL Poroschia

- II MIALTU AUREL Maldaeni

- SC AUTO SAM SRL Videle

- SC SLE COMTRADE SERVICE SRL Rosiorii de Vede

- SC AUTOMARCAYLG SRL Radoiesti

- SC SARBU MARIUS TRANS SRL Maldaeni

- SC DUMICOM SRL Rosiorii de Vede

- SC BUMADA EXPRESS MOD SRL Scrioastea

**Directiva 2002/96/CE privind gestionarea deşeurilor de echipamente electrice şi electronice – DEEE**transpusă prin OU nr. 5/2015 privind deșeurile de echipamente electrice și electronice

În conformitate cu prevederile OU nr. 5/2015 privind deşeurile de echipamente electrice şi electronice, autorităţile administraţiei publice locale, au obligaţia de a asigura existentă şi funcţionarea, cel puţin, a unui punct de colectare selectivă a DEEE provenite de la gospodăriile particulare, în fiecare localitate şi de a comunica agenţiei judeţene pentru protecţia mediului modalitatea şi frecvenţa de colectare a DEEE de la gospodăriile particulare, prin intermediul operatorului de salubritate sau prin intermediul unui alt operator economic autorizat pentru colectarea de DEEE (frecvenţa de colectare trebuie să fie de cel puţin o dată pe trimestru).

Cantitatea de DEEE colectată în anul 2023 a fost de cca. 558 tone faţă de 608 tone în anul 2022, situându-ne la cca. 1,8 kg/locuitor/an la nivelul judeţului Teleorman (în mediul urban cca. 3 kg/locuitor/an).

Operatorii economici autorizaţi pentru colectare DEEE sunt:

- SC Urbis Servconstruct SA Roșiorii de Vede

- SC ECOTRANS DANARA SRL Domnesti – punct de lucru Alexandria (fostul SC SAVE THE WORLD BY RECYCLING SRL Pitesti – punct de lucru Alexandria)

- SC GREENTRONICS SRL – Autorizaţia de Mediu nr. 74/07.05.2013 revizuita care este autorizat şi pentru tratarea DEEE.

**DOMENIUL BIODIVERSITATE**

În anul 2023 au fost emise un nr. de **47 autorizaţii** de recoltare/capturare şi/sau achiziţie şi/sau comercializare a plantelor şi animalelor din flora şi, respectiv, fauna sălbatică, precum şi a florilor de mină, a fosilelor de plante şi fosilelor de animale vertebrate şi nevertebrate, în baza Ordinului 410/2008.

**DOMENIUL DEZVOLTARE DURABILĂ, PROIECTE**

Activităţi desfăşurate în anul 2023:

* Actualizarea informațiilor Planului Local de Acțiune pentru Mediu aferent semestrului II 2022 și semestrului I 2023 și transmiterea acestuia către ANPM.
* Monitorizarea implementării Planului Local de Acţiune pentru Protecţia Mediului – semestrul II 2022 și semestrul I 2023.

|  |  |  |  |  |  |  |  |
| --- | --- | --- | --- | --- | --- | --- | --- |
| **Termen de realizare** | **Număr acţiuni realizate** | **Număr acţiuni realizate în avans** | **Număr acţiuni în curs de realizare** | **Număr acţiuni nerealizate** | **Număr acţiuni amânate** | **Număr acţiuni anulate** | **Total**  **acţiuni** |
| Permanente | 25 | - | 13 | - | - | - | 38 |
| ≤ 2023 | 32 | - | 24 | 1 | - | - | 57 |
| > 2023 | - | - | 9 | - | - | - | 9 |
| Total | 57 | - | 46 | 1 | - | - | 104 |

1. **SERVICIUL MONITORIZARE ŞI LABORATOARE**

Activitatea în **domeniul Laboratoare** a vizat următoarele obiective:

* monitorizarea continuă a calităţii aerului (inclusiv a precipitaţiilor atmosferice)
* monitorizarea radioactivităţii mediului
* monitorizarea periodică a calităţii mediului afectat de gestionarea deşeurilor
* efectuarea de analize şi măsurări în regim de tarifare.
  1. **Monitorizarea calităţii aerului prin staţiile automate incluse în Reţeaua Naţională de Monitorizare a Calităţii Aerului (RNMCA)**

În anul 2023, reţeaua de monitorizare a calităţii aerului în judeţul Teleorman a fost alcătuită din:

* **5 puncte de monitorizare a poluanţilor din aerul înconjurător** prin staţiile automate de monitorizare din cadrul RNMCA:
* TR-1 Alexandria (staţie de fond urban),
* TR-2 Turnu Măgurele (staţie de trafic),
* TR-3 Turnu Măgurele (staţie de fond urban),
* TR-4 Turnu Măgurele (staţie industriala),
* TR-5 Zimnicea (staţie de fond urban);
* **7 puncte de control pentru pulberi sedimentabile** (probe medii lunare) în localităţile urbane Alexandria, Turnu Măgurele şi Zimnicea;
* **1 punct de control pentru precipitaţii** situat în municipiul Alexandria – sediul APM Teleorman

Reţeaua Naţională de Monitorizare a Calităţii Aerului (RNMCA) permite APM Teleorman:

* să evalueze, să cunoască, şi să informeze în permanenţă publicul, alte autorităţi şi instituţii interesate de calitatea aerului;
* să ia în timp util măsuri prompte pentru diminuarea şi eliminarea episoadelor de poluare sau în cazul unor situaţii de urgenţă;
* să avertizeze şi să protejeze populaţia în caz de poluare.

Menţionăm că, personalul APM Teleorman, efectuează periodic mentenanţa şi calibrarea manuală a analizoarelor din cadrul celor 5 staţii automate de monitorizare a calității aerului.

În anul 2023 nu au fost implementate la nivelul Ministerului Mediului, Apelor și Pădurilor contracte de servicii pentru prestarea operațiilor de întreținere preventivă și corectivă la echipamentele din stațiile automate de monitorizare a calității aerului din județul Teleorman.

Datorită defecțiunilor tehinice apărute în funcționarea analizoarelor și a lipsei bugetului necesar repunerii în funcțiune, captura de date este redusă pentru unii dintre poluanții monitorizați.

Stația TR-3 nu a funcţionat deloc în anul 2023, iar la staţiile TR-2 şi TR-4, captura de date este redusă.

În anul 2023, stațiile automate au efectuat determinări pentru următorii indicatori:

|  |  |  |  |  |  |
| --- | --- | --- | --- | --- | --- |
| **Nr. crt.** | **ACTIVITATEA** | **Staţia** | **U.M.** | **Realizat** | |
| **2023** | |
| 1.1. | Monitorizarea calităţii aerului prin staţiile automate incluse în RNMCA | | | |  |
| Poluanţi atmosferici gazoşi | *Staţia TR-1 Alexandria:*  *(NO, NO, NO2, CO, O3,)* | Măsurări orare | 9958 | |
| *Staţia TR-2 Turnu Magurele:*  *(SO2, NO, NO2, NOx, CO, O3  )* | Măsurări orare | 3188 | |
| *Staţia TR-3 Turnu Magurele:*  *(SO2, NO, NO2, NOx, CO, O3  )* | Măsurări orare | 0 | |
| *Staţia TR-4 Turnu Magurele:*  *(SO2, NO, NO2, NOx, CO, O3  )* | Măsurări orare | 2364 | |
| *Staţia TR-5 Zimnicea:*  *(SO2, NO, NO2, NOx, CO, O3 , H2S )* | Măsurări orare | 57474 | |
| Particule în suspensie (PM10) automat (nefelometric) | *Staţiile TR-1 , TR-2, TR-3, TR-4, TR-5* | Măsurări zilnice | 42 | |
|  | **Total măsurări automate** |  |  | **73026** | |

În cursul anului 2023, la staţiile automate de monitorizare a calităţii aerului din cadrul RNMCA nu s-au înregistrat depășiri ale valorii limită, conform Legii nr. 104/2011 privind calitatea aerului înconjurător, cu modificările și completările ulterioare.

* La stația TR-5 Zimnicea s-au înregistrat depășiri ale valorii limită orare și zilnice pentru hidrogenul sulfurat. Valoarea limită orară este de 5 μg/m3, limita zilnică este de 3 μg/m3 și au fost stabilite de acord comun între România şi Bulgaria pentru zona de graniţă, în context transfrontalier. Deoarece sursa emisiilor de hidrogen sulfurat se află la Sviştov, în Bulgaria (oraşul opus localităţii Zimnicea), a fost înștiințat Inspectoratul Regional al Mediului și Apei Veliko Tarnovo de înregistrarea depășirilor valorii limită, pentru a lua măsuri de limitare a emisiilor de hidrogen sulfurat.

În cursul anului 2023, s-au transmis 18 informări cu privire la depășirea valorii limită orare/zilnice pentru H2S, către Agenția Națională pentru Protecția Mediului, Ministerul Mediului, Apelor și Pădurilor și Inspectoratul Regional al Mediului și Apei Veliko Tarnovo, în conformitate cu prevederile Minutei încheiate în anul 2013 (cu ocazia întâlnirii româno-bulgare care a avut loc la Ruse).

**Monitorizarea calităţii aerului prin procedee de prelevare şi analiză manuală**

|  |  |  |  |  |
| --- | --- | --- | --- | --- |
| **Nr. crt.** | **ACTIVITATEA** | **Staţia** | **U.M.** | **Realizat 2023** |
| 1.2. Monitorizarea calității aerului prin procedee de prelevare şi analiză manuală | | | | |
| 1.2.1. | Particule în suspensie (PM10) gravimetric | Staţia TR-1 Alexandria: | Măsurări zilnice | 346 |
| Staţia TR-2 Turnu Magurele | Măsurări zilnice | 0 |
| Staţia TR-4 Turnu Magurele | Măsurări zilnice | 13 |
| 1.2.2. | Particule în suspensie (PM2.5) gravimetric | Staţia TR-3 Turnu Magurele | Măsurări zilnice | 0 |
| Staţia TR-5 Zimnicea | Măsurări zilnice | 33 |
| 1.2.3. | Pb, Cd, Ni, As din particule în suspensie - PM10 | Staţia TR-1 Alexandria | Măsurări zilnice | - |
| 1.2.4. | Pulberi sedimentabile | Alexandria - 3 puncte de prelevare;  Turnu Măgurele - 2 puncte de prelevare;  Zimnicea – 2 puncte de prelevare. | Măsurări medii lunare | 84 |
| 1.2.5. | Precipitaţii | Alexandria “Sediul A.P.M. Teleorman” | Nr. Probe | 60 |
| Determinări indicatori de calitate | 290 |
| pH | 60 |
| Conductivitate electrică | 60 |
| Azotaţi | 50 |
| Sulfaţi | 21 |
| Aciditate/alcalinitate | 49 |
| Cloruri | 50 |
| Calciu |  |
| Magneziu |  |
|  | **Total indicatori analize manuale aer** |  |  | **766** |

**4.2 Radioactivitatea factorilor de mediu**

Staţia de Supraveghere a Radioactivităţii Mediului Zimnicea derulează un program standard de prelevare şi măsurare a radioactivităţii mediului de 11 ore/zi, în conformitate cu prevederile Ordinului MMP nr. 1978/2010.

În cadrul SSRM Zimnicea s-au efectuat măsurări de:

* radioactivitate pentru aerosoli atmosferici,
* depuneri atmosferice,
* apă de suprafaţă (Dunăre),
* apă de fântână,
* sol,
* vegetaţie spontană.

Numărul măsurări realizate în anii 2022-2023:

|  |  |  |  |
| --- | --- | --- | --- |
| Nr. crt. | ACTIVITATEA | Realizat 2022 | Realizat 2023 |
| 2.1. | Număr total de măsurări, din care: | **13514** | **14555** |
| 2.1.1. | Măsurări manuale | 6830 | 6245 |
| 2.1.2. | Măsurări automate ale debitului de doză gama absorbită în aer | 6684 | 8310 |

Numărul de măsurări efectuate în anii 2022-2023, pe tipuri de probe, se prezintă în tabelul următor:

|  |  |  |
| --- | --- | --- |
| Tip probă | Realizat 2022 | Realizat 2023 |
| **Debit doză gamma automată** | **6684** | **8310** |
| **Măsurări manuale, din care:** | **6830** | **6245** |
| Aerosoli atmosferici | 1947 | 2187 |
| Depuneri atmosferice | 730 | 730 |
| Apa brută (Dunare) | 730 | 730 |
| Apa freatica (fantana) | 365 | 365 |
| Vegetaţie | 30 | 30 |
| Sol | 52 | 52 |
| Debit doza gamma manual | 996 | 171 |
| Factor stabilitate | 520 | 520 |
| Factor etalonare | 365 | 365 |
| Fond natural | 1095 | 1095 |
| **TOTAL** | **13514** | **14555** |

În cazul aerosolilor atmosferici, în anul 2023, s-au înregistrat 33 de valori peste pragul de atenţionare. După remăsurare, probele s-au încadrat în fondul natural de radiaţii.

În anul 2023, SSRM Zimnicea a derulat un program special de supraveghere a radioactivităţii mediului din zonele cu fondul natural modificat antropic, aprobat de către SLR-ANPM Bucureşti, în conformitate cu prevederile Ordinului MMP nr. 1978/2010, în zonele Zimnicea şi Turnu Măgurele.

Programul special de recoltare s-a realizat în paralel cu programul standard de recoltare de probe.

Au fost prelevate probe speciale de apă brută - fluviul Dunăre (oraş Zimnicea; amonte şi aval de SC Donau Chem SRL Turnu Măgurele), vegetaţie spontană (oraş Zimnicea – pe direcţia N,V, E ; SC Donau Chem SRL Turnu Măgurele), sol necultivat şi sol arabil (oraş Zimnicea – pe direcţia N,V, E; SC Donau Chem SRL Turnu Măgurele).

Programul special realizat de SSRM Zimnicea a constat în prelevarea probelor, pregătirea şi transmiterea probelor către SSRM Craiova şi ANPM Bucureşti conform instrucţiunilor de lucru primite:

* pregătirea probelor şi măsurările beta globale s-au efectuat la SSRM Zimnicea;
* pregătirea probelor prelevate pentru analizele beta globale s-a efectuat de către SSRM Zimnicea, iar analizele gama spectrometrice au fost efectuate la SSRM Craiova;
* pregătirea preliminară a probelor prelevate pentru analizele beta globale s-a realizat la SSRM Zimnicea, iar analizele beta spectrometrice s-au efectuat la SLR – ANPM.
  1. **Poluări accidentale**

În anul 2023 s-au înregistrat 2 incidente de mediu, care au afectat factorul de mediu sol prin deversări accidentale de ţiţei şi apă sărată de la SC OMV Petrom SA. Pentru ambele incidente de mediu lucrările de remediere au fost finalizate de către poluatori.

APM Teleorman a informat Ministerul Mediului, Apelor și Pădurilor - Centrul Operativ pentru Situaţii de Urgenţă şi ANPM, conform procedurilor stabilite prin Ordinul MMP nr. 2579/09.07.2012.

* 1. **Prestări de servicii în activitatea de laborator şi realizarea de venituri**

În anul 2023 s-au realizat analize pentru terţi, în conformitate cu prevederile Ordinului MMDD nr. 1108/2007, modificat de Ordinului ministrului mediului nr. 890/2009 pentru modificarea unor acte normative care instituie tarife în domeniul protecţiei mediului, după cum urmează:

|  |  |  |  |
| --- | --- | --- | --- |
| **Factor de mediu** | **Număr analize** | **Număr indicatori** | **Tarife încasate**  **-lei-** |
| Calitatea aerului (imisii): (pulberi în suspensie - PM10, pulberi totale în suspensie) | 13 | 13 | 1.268 |
| Emisii de poluanţi în aerul înconjurător la surse fixe | 0 | 0 | 0 |
| Ape uzate | - | - | - |
| Sol | - | - | - |
| Zgomot | 14 | - | 2.100 |
| TOTAL |  |  |  |

**DOMENIUL ZGOMOT**

Directiva 2002/49/CE din 25.06.2002 este transpusă în legislaţia naţională prin Hotărârea nr. 321/2005 privind gestionarea şi evaluarea zgomotului ambiant, modificată şi completată prin Hotărârea 674/2007.

Legislaţia stabileşte valori limită pentru nivelul de zgomot ambiant la care este expusă populaţia, respectiv pentru:

* zonele urbane construite, mai ales pentru cele construite pe verticală;
* parcurile şi grădinile publice;
* zonele liniştite din aglomerări şi din spaţiile deschise;
* apropierea unităţilor de învăţământ, a spitalelor şi a altor clădiri şi zone sensibile la zgomot.

S-au implementat standardele „SR 6161-1:2022 – Acustica în construcții Partea 1: Determinarea nivelului de zgomot în construcții civile si în localităti urbane. Metode de determinare”.

**DOMENIUL EVALUARE CALITATE AER**

**Realizarea şi actualizarea inventarului privind emisiile de poluanţi în atmosferă pentru anul 2021 și 2022, în judeţul Teleorman**

Inventarul privind emisiile de poluanţi atmosferici, în Sistemul Integrat de Mediu, on-line, conform Ordinului 3299/2012 pentru aprobarea metodologiei de realizare şi raportare a inventarelor privind emisiile de poluanţi în atmosferă, conform cerinţelor de raportare ale Uniunii Europene şi ale convenţiilor şi tratatelor internaţionale la care România este parte, *este in curs de realizare*. Sesiunea online de raportare în cadrul aplicaţiei online ***“SIM-PA F2 Inventare Locale de Emisii*** a fost deschisă în anul 2023 pentru introducerea datelor de emisii pentru anii 2021 și 2022.

**Evaluarea calităţii aerului pe bază de măsurători**

S-a realizat evaluarea calităţii aerului pe bază de măsurători la staţiile automate din cadrul RNMCA, pentru anul 2022 şi s-a raportat la ANPM în formatele solicitate: “Raportare anuală evaluare calitate aer 2022”, respectiv „Raportare măsurători manuale 2022”.

**Validarea datelor provenite din Reţeaua Naţională de Monitorizare a Calităţii Aerului**

Validarea datelor de la cele 5 staţii automate din cadrul RNMCA se realizează zilnic şi se întocmeşte „Buletinul pentru informarea publicului cu privire la calitatea aerului în județul Teleorman” care se postează pe pagina de web a APM Teleorman.

Datele se verifică lunar, semestrial şi anual şi se transmit la ANPM în formatele solicitate.

1. **DOMENIUL RELAŢII PUBLICE**

În 2023 activitatea în cadrul compartimentului a constat în:

* Informarea publicului asupra responsabilităţii implicării în misiunea de protejare a mediului la nivel local;
* Asigurarea transparenţei problematicii legislaţiei în domeniul protecţiei mediului;
* Mediatizarea corectă şi documentată a informaţiilor privind oportunitatea accesării fondurilor europene pentru promovarea de proiecte;
* Asigurarea acurateţei informaţiilor cu caracter public transmise în mass-media;
* Interfaţa instituţie publică – mass-media – administraţie publică locală asigurată prin procesul de comunicare.

**Instrumente de comunicare abordate în procesul de diseminare a informaţiilor**

|  |  |  |  |
| --- | --- | --- | --- |
| **Perioada** | **Comunicate de presă** | **Interviuri tv** | **Interviuri radio** |
| 2022 | 22 | 2 | 1 |
| 2023 | 15 | 9 | 0 |

**Gestionarea şi disponibilizarea informaţiei de interes public**

|  |  |  |  |  |  |
| --- | --- | --- | --- | --- | --- |
| **Perioada** | **Legea în baza căreia s-a făcut solicitarea** | **Numărul de**  **solicitări/an** | **Nr. de solicitări**  **rezolvate**  **favorabil** | **Nr. de solicitări redirecţionate către alte instituţii** | **Nr. de solicitări respinse/motivul** |
| 2022 | Legea nr. 544/2001 | 17 | 17 | 0 | 0 |
| 2023 | Legea nr. 544/2001 | 31 | 30 | 1 | 0 |

**Gestionarea petiţiilor**

|  |  |  |  |  |
| --- | --- | --- | --- | --- |
| **Perioada** | **Nr. petiţii, reclamaţii, sesizări/an** | **Nr. de petiţii, reclamaţii, sesizări**  **rezolvate**  **favorabil** | **Nr. de petiţii, reclamaţii, sesizări redirecţionate către alte instituţii** | **Nr. de petiţii, reclamaţii, sesizări respinse/motivul** |
| 2022 | 38 | 6 | 31 | 1 clasată conf. art. 7 din OG 27/2002 |
| 2023 | 20 | 3 | 17 | 0 |

**Gestionarea şi disponibilizarea informaţiei privind mediul**

|  |  |  |  |  |  |
| --- | --- | --- | --- | --- | --- |
| **Perioada** | **Legea în baza căreia s-a făcut solicitarea** | **Numărul de**  **solicitări/an** | **Nr. de solicitări**  **rezolvate**  **favorabil** | **Nr. de solicitări redirecţionate către alte instituţii** | **Nr. de solicitări respinse/motivul** |
| 2022 | HG nr. 878/2005 | 5 | 5 | 0 | 0 |
| 2023 | HG nr. 878/2005 | 1 | 1 | 0 | 0 |

În anul 2023 Agenţia pentru Protecţia Mediului Teleorman a promovat educaţia ecologică prin **43 activităţi educative şi 11 activităţi ecologice.**

Participare la acţiunile ecologice derulate în anul 2023:

* 2 februarie - Ziua Zonelor Umede
* 3 martie – Ziua Mondială a Faunei Sălbatice
* 22 martie - Ziua Mondială a Apei
* 15 martie – 15 aprilie Luna Pădurii
* 01 aprilie - Ziua Internaţională a Păsărilor
* 04 aprilie – 31 mai - „Curăţăm România”
* 22 aprilie – Ziua Pământului
* 23 mai - Ziua Internațională a Biodiversității
* 5 iunie – Ziua Mondială a Mediului
* 29 iunie – Ziua Internaţională a Dunării
* 16 – 22 Septembrie - Săptămâna Mobilității Europene
* 17 septembrie - Let's Do It, Romania

Agenţia pentru Protecţia Mediului Teleorman a răspuns, de asemenea, invitaţiei diferiţilor colaboratori, la o serie de activităţi dedicate protejării mediului înconjurător:

* Activităţi de educaţie ecologică în cadrul proiect “Bujorei de la Troianu”, implementat de Asociația Pro Mediu Teleorman finanțat de Fundația pentru Parteneriat și MOL România, prin Programul Spatii Verzi -Componenta Arii Naturale Protejate 2023;
* Acţivităţi de educaţie ecologică în cadrul proiectului “Măsuri de instruire a populației despre pericolul poluării”, în parteneriat cu Asociaţia Idei printre Oameni;
* Activităţi de educaţie ecologică în cadrul programului Săptămâna Verde;
* Activităţi de educaţie ecologică în cadrul programului Şcoala Altfel;
* Activităţi de educaţie ecologică în cadrul programului Săptămâna Educaţiei Globale.

**Director Executiv**

**Laura Ilariana SIMION**